 Akizungumza jana Dar es Salaam, Ofisa Habari wa Simba, Haji Manara alisema mchezo huo utakuwa wa kujipima nguvu kabla ya timu kwenda Zanzibar kuweka kambi ya kujiandaa na Ligi Kuu Tanzania Bara inayoanza Septemba 12, mwaka huu.“Awali, mchezo huu ilikuwa ufanyike Jumapili, lakini umeahirishwa kupisha uzinduzi wa kampeni za vyama vya siasa kuelekea Uchaguzi Mkuu,” alisema Manara.Mchezo huo unatarajiwa kuwapa fursa wapenzi wa Simba kuendelea kuwaona wachezaji wao wapya waliosajiliwa msimu huu kabla ya ligi kuanza.Pia watazidi kumpa picha halisi ya maendeleo ya kikosi chako ambacho kipo chini ya kocha Muingereza Dylan Kerr ambaye hadi sasa ameiongoza timu hiyo kushinda mechi zote nane za kirafiki.Ikiwa kambini Zanzibar, Simba iliifunga Zanzibar Kombaini mabao 2-1, Black Sailor 4-0, Polisi 2-0, Jang’ombe Boys 3-0, KMKM 3-2 na ikiwa Dar es Salaam iliifunga SC Villa 1-0 na URA 2-1 zote za Uganda kwenye Uwanja wa Taifa.